OPĆINSKA KNJIŽNICA BISTRA

Bistranska 98, Poljanica Bistranska 

10298 Bistra

Obrazloženje Financijskog plana Općinske knjižnice Bistra

za 2024.g. i projekcija za 2025. i 2026. godinu
1. Sažetak djelokruga rada proračunskog korisnika
Općinska knjižnica Bistra javna je ustanova koja obavlja knjižničnu djelatnost na području Općine Bistra te, kao takva, predstavlja kulturno središte lokalne zajednice koje pruža usluge obrazovnog, kulturnog i informacijskog karaktera. Pri osmišljavanju svojih usluga oslanja se na mjerodavne hrvatske i međunarodne dokumente i smjernice ( Zakon o knjižnicama i knjižničnoj djelatnosti (NN 17/19, NN 98/19, NN 114/22, ), Standardi za narodne knjižnice u Republici Hrvatskoj ( NN 103/21 ), UNECCO-ov Manifest za narodne knjižnice iz 2022.g.), prilagođavajući ih profilu korisnika sredine u kojoj djeluje.
Usluge u Općinskoj knjižnici Bistra:
· Posudba knjižnične građe

· Korištenje knjižnične građe u prostoru Knjižnice

· Korištenje čitaonice dnevnog tiska i vrednijih izdanja koja nisu na raspolaganju za posudbu

· Korištenje računalne opreme te usluge ispisa i skeniranja
· Organizacija kulturno-animacijskih događanja za sve dobne skupine

· Vođenje statistike za potrebe nadležnih službi lokalne i državne razine.
Osim svoje osnovne djelatnosti, prikupljanja i davanja na posudbu knjižnične građe, u Knjižnici se organiziraju kulturno-animacijska događanja koja privlače potencijalne korisnike te pružaju dodatnu aktivnost postojećim korisnicima. Događanjima se u javnosti popularizira prostor Knjižnice jer su često medijski popraćena te samim time doprinose boljoj vidljivosti Knjižnice u sredini. Posebno su bitna za najmlađe korisnike koji na taj način stječu naviku odlaska u knjižnicu te korištenja njenih prostora i zbirki.
Računalna oprema i njeno korištenje omogućuju korisnicima pristup internetu te mogućnost ispisa i skeniranja dokumenata.
Na službenoj web stranici Knjižnice ( https://opcinska-knjiznica-bistra.hr ) objavljuju se sve bitne informacije o radu ustanove, njenim uslugama i programima za korisnike. Na stranici je istaknuta poveznica na katalog Knjižnice (OPAC) preko kojeg korisnici imaju uvid u cjelokupni knjižnični fond koji im aktivnim članstvom postaje dostupan.

Osnivač Općinske knjižnice Bistra je Općina Bistra, a ustanova djeluje na adresi Bistranska 98, Poljanica Bistranska, 10298 Bistra. Djelokrug rada, unutarnje ustrojstvo ustanove te sistematizacija radnih mjesta definirani su u Pravilniku o unutarnjem ustrojstvu Općinske knjižnice Bistra. Prema sistematizaciji radnih mjesta zaposlene su dvije djelatnice, obje VSS stručne knjižničarske spreme, jedna na radnom mjestu ravnatelja, a druga na radnom mjestu knjižničara.
Financijski plan Općinske knjižnice Bistra za 2024. godinu i projekcije za 2025. i 2026. godinu sastoji se od:

1. Opći dio financijskog plana koji sadrži:

· Sažetak Računa prihoda i rashoda i Računa financiranja

· Račun prihoda i rashoda i Račun financiranja

a) ukupni prihodi i rashodi iskazani prema izvorima financiranja i ekonomskoj klasifikaciji na razini skupine

b) ukupni rashodi iskazani prema funkcijskoj klasifikaciji

c) u Računu financiranja iskazuju se primici od financijske imovine i zaduživanja i izdaci za financijsku imovinu otplate instrumenata zaduživanja prema izvorima financiranja i ekonomskoj klasifikaciji

Ako ukupni prihodi i primici nisu jednaki ukupnim rashodima i izdacima, opći dio sadrži i prijenos sredstava (višak ili manjak) iz prethodne godine.

Ako proračunski korisnik ne može preneseni manjak podmiriti, odnosno, višak iskoristiti u jednoj proračunskoj godini, donosi se višegodišnji plan uravnoteženja.

2. Posebni dio financijskog plana koji sadrži:

 - rashode i izdatke proračunskih korisnika iskazani po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata

3. Obrazloženje financijskog plana koje sadrži:

· Obrazloženje općeg dijela financijskog plana - 
Obrazloženje prihoda i rashoda te primitaka i izdataka

Obrazloženje prenesenog manjka ili viška sredstava

· Obrazloženje posebnog dijela financijskog plana koje se sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja i godišnjeg plana rada.

2. Obrazloženje  općeg dijela financijskog plana
Prihodi poslovanja planirani su u ukupnom iznosu od 83.600,00 eura za 2024. godinu, 84.430,00 eura za 2025. godinu i 91.430,00 eura za 2026. godinu.
Pomoći iz inozemstva i od subjekata unutar općeg proračuna planirani su u iznosu 14.000,00 eura za 2024. godinu, te u istim iznosima za 2025. i 2026.g. 

Prihodi od upravnih i administrativnih pristojbi, pristojbi po posebnim propisima i naknada planirani su u iznosu 4.250,00 eura za 2024. godinu, 4.250,00 eura za 2025. godinu i 4.750,00 eura za 2026. godinu.

Prihodi od prodaje proizvoda i robe, te pruženih usluga i prihodi od donacija planirani su u iznosu 350,00 eura za 2024. godinu, te u istim iznosima za 2025. i 2026.g. 

Prihodi iz nadležnog proračuna i od HZZO-a temeljem ugovornih obveza planirani su u iznosu 65.000,00 eura za 2024. godinu, 65.830,00 eura za 2025. godinu i 72.330,00 eura za 2026. godinu.

Rashodi poslovanja planirani su u ukupnom iznosu od 61.190,00 eura za 2024.g., 61.930,00 eura za 2025.g. i 68.430,00 eura za 2026.g.

Rashodi za zaposlene planirani su u iznosu 42.530,00 eura za 2024. godinu, 42.530,00 eura za 2025. godinu i 47.800,00 eura za 2026. godinu.

Materijalni rashodi planirani su u iznosu 18.200,00 eura za 2024. godinu, 18.900,00 eura za 2025. godinu i 20.130,00 eura za 2026. godinu.

Financijski rashodi planirani su u iznosu 460,00 eura za 2024. godinu, te za 2025. i 2026.g. u iznosu od 500,00 eura.
Rashodi za nabavu nefinancijske imovine planirani su u ukupnom iznosu od 22.460,00 eura za 2024.g., 22.500,00 eura za 2025.g. i 23.000,00 eura za 2026.g.

Rashodi za nabavu proizvedene dugotrajne imovine planirani su u iznosu 22.460,00 eura za 2024. godinu, 22.500,00 eura za 2025. godinu i 23.000,00 eura za 2026. godinu.

Vlastiti izvori – raspoloživa sredstva iz prethodnih godina ( višak ), planiran je u iznosu od 50,00 eura.

Prihodi i rashodi prema izvorima financiranja

Prihodi 
1. Opći prihodi i primici
  - za financiranje rashoda poslovanja od Općine Bistra za redovnu  djelatnost u 2024.g. planirano je =59.690,00 eura ( izvor 1.1. )
- za kapitalna ulaganja u opremu i knjige planirano je =5.310,00 eura ( izvor 1.2. ).
2.Vlastiti prihodi – izvor 3.1 – prihodi od usluga tiskanja ( ispisa ) planirani su u iznosu =250,00 eura.

3.Prihodi za posebne namjene – izvor 4.9. - prihodi od zakasnina, obnova članstva, upisnina planirani su u iznosu =4.000,00 eura

4. Pomoći – izvor 5.7. – kapitalne pomoći za nabavu knjižne građe, planirane su u ukupnom iznosu =14.000,00 eura:
-od Ministarstva kulture =12.000,00 eura
-od Zagrebačke županije =2.000,00 eura

5. Donacije  - izvor 6.1. – primljene donacije ( knjige ) planirane su u iznosu od 8.230,00 eura:

             
            - od građana =350,00 eura

6. Višak – izvor 9.1. – planiran je višak prihoda u iznosu od 50,00 eura.
Rashodi

1. Opći prihodi i primici  
- planirani su rashodi za zaposlene, materijalni rashodi i financijski rashodi u iznosu od 59.690,00 eura ( izvor 1.1. )
- planirani su rashodi za nabavu neproizvedene dugotrajne imovine u iznosu od 5.310,00 eura ( izvor 1.2. )
2.Vlastiti prihodi – izvor 3.1 –  planirani su rashodi za nabavu neproizvedene dugotrajne imovine  ( nabava knjiga ) u iznosu od 350,00 eura.

3.Prihodi za posebne namjene – izvor 4.9. – planirani su materijalni rashodi u iznosu od 1.500,00 eura ( literatura ) i rashodi za nabavu neproizvedene dugotrajne imovine u iznosu od 2.500,00 eura ( nabava knjiga i uredske opreme i namještaja )
4.Pomoći – izvor 5.7. – planirane su kapitalne pomoći za nabavu knjižne građe u iznosu od 14.000,00 eura od Ministarstva kulture u iznosu od 12.000,00 eura i od Zagrebačke županije u iznosu od 2.000,00 eura.
5.Donacije - izvor 6.1. – planirane su donacije knjižne građe od fizičkih osoba u iznosu od 350,00 eura.
6. Višak – izvor 9.1. – planirana je nabava knjižne građe iz izvora višak prihoda u iznosu od 50,00 eura.
Rashodi prema funkcijskoj klasifikaciji
Općinska knjižnica Bistra ima jednu funkcijsku klasifikaciju:

08 Rekreacija, kultura i religija

082 Službe kulture
Planirani rashodi prema funkcijskoj klasifikaciji 082 Službe kulture iznose 83.650,00 eura za 2024. godinu, 84.430,00 eura za 2025. godinu i 91.430,00 eura za 2026. godinu.
3. Obrazloženje posebnog dijela financijskog plana
RAZDJEL 003 JEDINSTVENI UPRAVNI ODJEL
GLAVA 00303 OPĆINSKA KNJIŽNICA BISTRA
PRORAČUNSKI KORISNIK 43302 OPĆINSKA KNJIŽNICA BISTRA

PROGRAM 1016 OPĆINSKA KNJIŽNICA BISTRA
	Program
1016

Općinska knjižnica Bistra
	Aktivnosti:

A100029  Redovna djelatnost

Redovna djelatnost obuhvaća plaće za redovni rad i ostale rashode za zaposlene, doprinose za obvezno zdravstveno osiguranje, službena putovanja, naknade za prijevoz na posao i s posla, stručno usavršavanje djelatnika, uredski materijal i ostale materijalne rashode, materijale za održavanje dječjih radionica i dr., energiju, sitni inventar, igračke za djecu, usluge telefona i telefaksa, poštarinu, usluge tekućeg i investicijskog održavanja te usluge promidžbe i informiranja, komunalne usluge ( naknada za uređenje voda ), obvezne i preventivne zdravstvene preglede zaposlenika, računalne usluge, reprezentaciju,  bankarske usluge i usluge platnog prometa i ostale nespomenute rashode poslovanja.
Kulturno-animacijska događanja:
Kulturno-animacijska događanja planirana su na poziciji R297 te obuhvaćaju organizaciju kreativnih radionica, igraonica i čitaonica, predstavljanja knjiga, organizaciju izložbi, tribina, tematskih predavanja i slično. Organiziraju se za sve dobne skupine te se često vezuju uz određene datume i godišnjice.
K 100031  Kapitalna ulaganja u opremu i knjige
FOND KNJIŽNE GRAĐE

1. Struktura nabave knjižnog fonda:
Beletristika   49 %
Znanost   25 %
Dječja    25 %
Priručna   1 %
2. Prosječna cijena  (€):
Beletristika   17,00 
Znanost    26,00

Dječja    13,00

Priručna  50,00

3. Planirana nabava knjiga (u svescima):
Beletristika   450
Dječja   400
Znanstveno-popularna  250 

Priručna 20
Ukupno:   1.120
NEKNJIŽNA GRAĐA

1.  Planirana nabava neknjižne građe

E-KNJIGA  90
2. Planirana nabava periodike (novine, časopisi)

- broj naslova domaćih izdanja za odrasle
14
OPREMA I NAMJEŠTAJ
          - Računalna oprema

          - Dva ormara za dječji odjel
          - Pleksiglas okviri za likovne radove (izložbe)



4. Zakonske i druge podloge na kojima se zasnivaju programi
	Zakonska osnova:
	Zakon o proračunu ( Narodne novine 144/21 )

Pravilnik o proračunskom računovodstvu i Računskom planu 
( Narodne novine br. 124/14, 115/15, 87/16, 3/18, 126/19,108/20, 158/23) 
Pravilnik o proračunskim klasifikacijama ( Narodne novine, br. 26/10,120/13, 1/20, 4/24 ) 
Zakon o lokalnoj i područnoj (regionalnoj) samoupravi ( Narodne novine 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20 )
Zakon o kulturnim vijećima i financiranju javnih potreba u kulturi ( Narodne novine  83/22 )
Zakon o knjižnicama i knjižničnoj djelatnosti ( Narodne novine 17/19, 98/19, 114/22 )

Standardi za narodne knjižnice u Republici Hrvatskoj (NN 103/21)
UNECCO-ov Manifest za narodne knjižnice iz 2022.
Statut Općinske knjižnice Bistra

Pravilnik o radu Općinske knjižnice Bistra

Pravilnik o unutarnjem ustrojstvu Općinske knjižnice Bistra




5. Usklađeni ciljevi, strategija i programi 
s dokumentima dugoročnog razvoja
	Opći cilj
	Povećanje dostupnosti knjižničnih usluga i kulturnih sadržaja stanovništvu lokalne sredine


	Posebni cilj
	- osiguravanje kadrovskih i materijalnih uvjeta za rad ustanove kojoj je osnivač Općina Bistra, uvažavajući specifične potrebe proračunskog korisnika
- zadovoljavanje kulturnih potreba stanovnika na području Općine Bistra

- održavanje postignutih standarda kulturnih aktivnosti i poticanje izvrsnosti u djelatnosti

- osiguravanje odgovarajućeg prostora za rad sukladno potrebama korisnika



6. Ishodište i pokazatelji na kojima se zasnivaju izračuni i 
ocjene potrebnih sredstava za provođenje programa

	     Pokazatelj učinka/rezultata
	    Definicija
	     Jedinica
	Polazna vrijednost 2023.
	Izvor podataka
	Ciljana vrijednost 2024.

	Članovi Knjižnice
	Broj aktivnih članskih iskaznica
	članovi
	742
	OKB
	760


	Posebni programi
	Posebni programi
	10
	10
	OKB
	12

	Kapitalni projekti
	           %
	100
	100
	OKB
	100


7. Izvještaj o postignutim ciljevima i rezultatima programa
 temeljenim na pokazateljima uspješnosti
iz nadležnosti proračunskog korisnika u prethodnoj godini
Nabava knjižnične građe odvijala se u sličnim omjerima kao i prethodnih godina. 
1.354 svezaka knjižne građe (537 svezaka za djecu i 817 za odrasle) i  81 e-knjiga nabavljeni su sredstvima Općine Bistra, Zagrebačke županije, Ministarstva kulture i medija RH, vlastitim prihodima te prihodima za posebne namjene. Na program nabave knjižnične građe u 2023.g. ukupno je utrošeno 21.572,70 eura.
Proteklu godinu obilježio je blagi pad broja korisnika te pad broja posudbi. Broj korisnika smanjio se za  13 članova  te iznosi  742 (355 djece i 387 odraslih). Broj posudbi je u padu - s 9.242 pao je na 8.712 . 
Smanjeni broj posudbi djelomično je rezultat pada broja posudbi AV građe čija je nabava i ponuda sve slabija te tek ponuđene usluge posudbe e-knjige koja je još u razdoblju uhodavanja.
Korisnicima je ponuđeno ukupno 25 kulturno-animacijskih događanja različitog karaktera ( kreativne i edukativne radionice, književni susreti, kazališne predstave, pričaonice, predstavljanja knjiga, izložbe te književni klub četvrtkom ). Većina događanja su jednokratnog karaktera, uz iznimku kreativnih radionica za djecu te književnog kluba za odrasle koji se provode kontinuirano. Organizirano je i provedeno 17  programa za djecu te 8 za odrasle. 

Ostvarena je suradnja s lokalnim ustanovama ( Dječji vrtić Kapljica i Osnovna škola Bistra ) i udrugama ( Ekomuzej Bistra ). 
U suradnji s Dječjim vrtićem Kapljica organizirani su susreti s autoricama slikovnica, a s Osnovnom školom Bistra posjeti razrednih odjeljenja, književni susreti, edukativna radionica prevođenja, sat lektire te predstava. 
Svojom organizacijom programa HAI radionica, Knjižnica je sudjelovala na prošlogodišnjim Danima Bistre i Bistranskoj čušpajzijadi. Radionice su obogatile program najveće općinske manifestacije pruživši posjetiteljima dodatni kulturni sadržaj s elementima edukacije o hrvatskim autentičnim igračkama.







Ravnateljica Općinske knjižnice Bistra







                Danijela Studak Čačić

